— Пакуль быў дома, глядзела за мной доктарка-пенсіянерка, добрая такая жанчына. Я, на сваю галаву, і рашыў аддзячыць: узяў бухгалтарам у фірму яе дачку, — Валодзька зноў паўтарыў аперацыю з келіхам, кількай і капустай. – І што ты думаеш? Гэта чувыдра перабаламуціла, перацягала да сябе на начлег усіх маіх мужыкоў, а баланс здала такі, што падатковыя інспектары адных штрафаў сто мільёнаў налічылі. Сто, птамаць, мільёнаў!